hotchpotch/miracl-hf-unified huggingface dataset:
ఆరెంజ్ (సినిమా)
ఆరెంజ్ 2010 నవంబరు 26 న విడుదలైన తెలుగు ప్రేమకథా చిత్రము. ఇందులో రామ్ చరణ్ తేజ, జెనీలియా, షాజన్ పదంసీ, బ్రహ్మానందం, ప్రకాష్ రాజ్ తదితరులు ముఖ్యపాత్రాలలో నటించారు. ఈ సినిమాకి కథ, స్క్రీన్ ప్లే, దర్శకత్వం బొమ్మరిల్లు భాస్కర్. నిర్మాత కె నాగేంద్ర బాబు. హ్యారిస్ జయరాజ్ స్వరాలు సమకూర్చాడు.
ప్రేమికుల్లో ఒకరు ..అవతలి వారిపై తమ ఇష్టా ఇష్టాలు రుద్దేయటం కామన్ గా అందరి జీవితాల్లో జరిగే అంశమే.అయిగే మన జీవిత ఆనందాలని త్యాగం చేసి వారి ఇష్టాలని మన ఇష్టాలుగా మార్చుకోవటమా లేక అలాగే నీ ఇష్టమే నా ఇష్టం అని అబద్దమాడి రోజులు నెట్టడమా అనే పాయింట్ ఆధారం చేసుకునే బొమ్మరిల్లు భాస్కర్ ఆరెంజ్ కథ మొదలెట్టాడు.
ఆస్ట్రేలియా సిడ్నీలో ఉండే రామ్ (రాంచరణ్).. గోడలపై రకరకాల బొమ్మలు వేస్తుంటాడు (గ్రాఫిటీ ఆర్టిస్ట్). ఇది అతని హ్యాబీ. అసలు పని ఫోటోగ్రఫీ పేరుతో వయొలెంట్ ఫోటోగ్రఫీ నేర్చుకోవడం అంటే జియోగ్రఫీ ఛానల్‌లో మాదిరి వాటిని ఫోటోలు తీయడం, స్కైడైవింగ్ చేయడం చేస్తుంటాడు. రామ్ జీవితంలో భార్యాభర్తలైన కృష్ణ కుమార్తె మంజుల, సంజయ్‌‌లు అక్క బావలు. ఇంకా తన చుట్టూ ఇద్దరు స్నేహితులు.
ఇక రామ్‌ అందరూ ప్రేమలో పడటాన్ని చూసి మీది నిజమైన ప్రేమ కాదని వాదిస్తాడు. ప్రేమంటే నిజం చెప్పడం. అబద్ధంతో ప్రేమించినా అది జీవితాంతం ఉండదనే పాలసీ చెబుతాడు. ఎంతకాలం నిలబడితే అదే చాలు అంటాడు. అలా తొమ్మిది మంది రామ్‌ను ప్రేమించి విసిగి వదిలేస్తారు.
పదవ అమ్మాయిగా జాను (జెనీలియా) కెమెస్ట్రీ మూడో సంవత్సరం చదివేందుకు కో ఎడ్యుకేట్ కాలేజీలో చేరుతుంది. అక్కడ అమ్మాయిలు, అబ్బాయిలు సరదాగా కబుర్లు చెప్పుకోవడం, ప్రేమించుకోవడం జానుకు చాలా థ్రిల్ కలిగిస్తుంది. తను అలా ఎవరినైనా ప్రేమించాలనుకుని ముగ్గురిని ప్రపోజ్ చేస్తుంది.
కానీ మొదటిచూపులో జానును ప్రేమించిన రామ్ తను ప్రేమిస్తున్నానని చెబుతాడు. అయితే కొద్దికాలమేనని మతలబు పెడతాడు. అలా ఎందుకన్నానో కొన్ని ఉదాహరణలు చూపిస్తాడు. ఆఖరికి ప్రేమించి పెళ్ళిచేసుకున్న మీ తల్లిందండ్రులు కూడా ప్రస్తుతానికి ప్రేమించుకోవడం లేదని నిరూపిస్తాడు. తను ప్రేమించలేదని తెలిసినా జానును రామ్ ప్రేమిస్తున్నానని రకరకాల ప్రయత్నాలతో తనవైపు తిప్పుకుంటాడు. తీరా జాను ప్రేమించానన్నాక నేను జీవితంలో ప్రేమించలేదంటాడు.
ఇలా రామ్‌ను పిచ్చోడని డిసైడ్ అవుతారు. కానీ తను చెప్పినదాంట్లో న్యాయముందని జాను తండ్రి (ప్రభు) ఫైనల్‌గా అంచనాకు వస్తాడు. ఎవరైనా ప్రేమించిన కొత్తలో బాగానే ప్రేమించుకుంటారు. ఆ తర్వాత పిల్లలను ప్రేమిస్తారు. కానీ నిజమైన ప్రేమ తర్వాత ఉండదు. ప్రేమిస్తున్నట్లు ఒకరికొకరు అబద్ధాలు ఆడుకుంటారు.? దానికి ఏం చేయాలి? అనేది ముగింపు.
రోబో (సినిమా)
రోబో 2010 అక్టోబరు 2 న విదుడలయ్యిన తెలుగు చిత్రం. తమిళ చిత్రం ఎంధిరన్ కు ఇది తెలుగు అనువాదం.
రతి నిర్వేదం (సినిమా)
మలయాళం లో సూపర్ హిట్ అయిన “రతి నిర్వేదం” సినిమాని ఎస్.వి.ఆర్ మీడియా వారు అదే పేరుతో తెలుగులోకి డబ్బింగ్ చేశారు. 1970లో అనే రచయత రాసిన నవల "రతి నిర్వేదం" ఆధారంగా ఇప్పటికే 1978లో నిర్మించబడినది..ఈ సినిమాలో శ్వేతా మీనన్ అనే మోడల్, నటి హద్దులు దాటి నటించేసింది.రతి నిర్వేదం
యువత (సినిమా)
యువత 2008 లో పరశురాం దర్శకత్వంలో విడుదలైన సినిమా. నిఖిల్, అక్ష ఇందులో ప్రధాన పాత్రలు పోషించారు.
కేశవరం గ్రామానికి చెందిన వీరబాబు పనిలేకుండా ఆవారాగా తిరుగుతుంటాడు. చిన్నప్పుడే తల్లిదండ్రులకు కోల్పోవడంతో మామయ్య, అత్త దగ్గర పెరుగుతాడు. బాబాయి అతని క్రమశిక్షణా రాహిత్యాన్ని ప్రశ్నించడంతో అలిగి హైదరాబాదులో ఉన్న స్నేహితుడు అజయ్ దగ్గర ఉండటానికి వెళ్ళిపోతాడు.
గోపి గోపిక గోదావరి (సినిమా)
గోపి గోపిక గోదావరి వంశీ దర్శకత్వంలో 2009 లో విడుదలైన ఒక సినిమా. ఇందులో వేణు, కమలినీ ముఖర్జీ ప్రధాన పాత్రలు పోషించారు.
కొంచెం ఇష్టం కొంచెం కష్టం (సినిమా)
ఇందులో గచ్చిబౌలి దివాకర్ గా బ్రహ్మానందం హాస్యం బాగుంటుంది. భార్యతో వస్తుండగా వీధిలో సిద్ధార్థ్ పిల్లలతో క్రికెట్ ఆడుతుంటాడు. పెళ్ళాం ముందు ఫోజు కొట్టాడానికి తనకి బాగా క్రికెట్ బ్యాటింగ్ చేస్తానని చెబుతాడు. రబ్బరు బంతితో కాకుండా నిజమైన కార్కు బంతిని తెప్పితాడు. నెమ్మదిగా బౌల్ చేయ్యబోతుంటే చాలా దూరం నుండి ఫాస్ట్ బౌలింగ్ చెయ్యమని కోప్పడతాడు. పిల్లదొకడు హెల్మట్, గ్లవ్స్ ఇవ్వడానికి ప్రయత్నిస్తే తిప్పికొడతాడు. రెండు బ్రేకులు తీసుకొని మొదటి బంతితోనే బల్బు బద్దలై కూలబడతాడు. ఈ సన్నివేశంలో బ్రహ్మీ హాస్యం చూసి నవ్వాల్సిందే.
మహాత్మ (సినిమా)
మహాత్మ 2009 లో కృష్ణవంశీ దర్శకత్వంలో వచ్చిన సినిమా. ఇందులో శ్రీకాంత్, భావన ప్రధాన పాత్రలు పోషించారు. నటుడిగా శ్రీకాంత్ కి ఇది వందో సినిమా.
బంపర్ ఆఫర్ (సినిమా)
ఖయ్యూం అలీమాస్టర్ భరత్ కన్నెగంటి బ్రహ్మానందం చంద్రమోహన్ వేణుమాధవ్ బిందు మాధవి ఎమ్.ఎస్.నారాయణ జయప్రకాష్ రెడ్డి కోవై సరళ సాయాజీ షిండే ధర్మవరపు సుబ్రహ్మణ్యం
కంకుల కుంచె
పక్షుల ఆహారం కొరకు ముఖ్యంగా పిచ్చుకలకు కంకులను కుంచె లాగా పేర్చి వాటిని ఇంటి చూరులలోను, దేవాలయాల పై భాగంలోను కట్టేవారు ఈ విధంగా కంకులను కుంచె మాదిరి పేర్చి కట్టుట వలన వీటిని కంకుల కుంచె అంటారు. కంకుల కుంచెను కంకుల దండ అని కూడా అంటారు.
సురవర
సురవర సంస్థ తెలుగు భాషను సాంకేతికంగా అందరికీ అందుబాటులో తేవాలని కృషి చేస్తున్న కొంతమంది ఉత్సాహవంతమయిన యువకుల స్వప్నం.
ఈ ఉత్సాహవంతులు ఒక సమూహంగా ఏర్పడి సురవర సంస్థ ద్వారా భాషా వికాసానికి తోడ్పడుతున్నారు.
వీరి వివరాలు :
మోదుగనూనె
మోదుగ చెట్టును ఆంగ్లంలో ఫ్లేమ్‍ ఆఫ్ ఫారెస్ట్ (Falme of Forest) అంటారు. బుటియ గమ్ ట్రీ (Butea gum tree) అని కూడా పిలుస్తారు. ఈ చెట్టు ఫాబేసి కుటుంబంలో బుటియా ప్రజాతికి చెందినది. ఈచెట్టు వృక్షశాస్తనామం: బుటియ మొనొస్పెర్మ (Butea monosprema) .ఈమొక్క భారతదేశానికి చెందిన మొక్క. మద్యస్థంగా, కొన్నిచోట్ల గుబురైన పొదవలె పెరిగే, ఆకురాల్చు చెట్టు. సంయుక్త దళాలను కలిగి వుండును. భారతదేశంలో మధ్య మరియు పశ్చిమ ప్రాంతాలలోని ఆకురాల్చుఆడవులలో విస్తరించి ఉంది.
పూలు ఫిబ్రవరి-జూన్ నెలల్లో పూయడం మొదల్వవుతుంది. పళ్ళు ఏప్రిల్ నుండి జూన్ నెల వరకు దిగుబడి ఇస్తాయి. కాయ (Pod)15-20 సెం, మీ. పొడవుండి,2.2-5 సెం.మీ వెడల్పుండును. విత్తనంలో 17-19% వరకు నూనె వుండును. చెట్టు నుండి ఒకకిలో వరకు కాయల దిగుబడి వచ్చును. విత్తనంపైన నున్న పొట్టును తొలగించిన తరువాతనే గింజల నుండి నూనెను తీస్తారు.
సేకరించిన గింజల మీది పొట్టు (pod shell) ను డెకార్డికేటరు యంత్రాల ద్వారా తొలగించి తరువాత, కుటీర పరిశ్రమల స్ధాయిలో రోటరి నూనె యంత్రాల ద్వారా లేదా నూనెతీయు ఎక్సుపెల్లరు యంత్రాలలలో ఆడించి నూనె తీయుదురు. కేకులో మిగిలిన నూనెను సాల్వెంట్ఎక్సుట్రాక్షను పరిశ్రమలోని యంత్రాల ద్వారా పొందెదరు. ఎక్సుపెల్లరుల ద్వారా నూనెను ఉత్పత్తిచేసిన 8-9% వరకు దిగుబడివచ్చును. విత్తనాలను నేరుగా సాల్వెంట్ ప్లాంట్లో ప్రాసెస్ చేసిన 17-18% వరకు రికవరి పొందవచ్చును.
నూనె పసుపురంగులో వుండి, రుచిలేకుండ వుండును. ఈనూనె వేరుశనగ నూనె మరియు నువ్వుల నూనెలకు దగ్గరగా భౌతిక, రసాయనిక గుణాలను కలిగివున్నది.అయినప్పటికి ఈ నూనెను వంటనూనెగా వినియోగించటం లేదు.
మోదుగనూనె భౌతిక లక్షణాలపట్టిక
మోదుగనూనె లోని కొవ్వు ఆమ్లాల శాతం
ఆర్కిమెడిస్ సూత్రం
ఆర్కిమెడిస్ సూత్రం ప్రకారం ఒక వస్తువు ద్రవంలో పూర్తిగా మునిగినపుడు వస్తువుపై కలుగజెయబడిన ఊర్థ్వ ఒత్తిడి ఆ వస్తువు కోల్పోయిన ద్రవ భారవుతో సమానంగా ఉంటుంది. ఈ సూత్రం నీటిలో మునిగిన లేదా తేలియున్న వస్తువుల ప్రవర్తనను వివరించింది. 
ఉర్థ్వ ఒత్తిడి అనగా వస్తువు ద్రవములో మునిగినపుడు అది కొంత భారమును కోల్పోయినట్లు అనిపిస్తుంది. అనగా ఊర్థ్వ దిశలో కొంత బలం పనిచేస్తుంది. ఉదాహరణకు 100 ఘనపు సెం.మీ గలిగిన ఒక లోహపు దిమ్మ ద్రవంలో మునిగినపుడు ఇది అంతే ఘనపరిమాణము గల నీటిని తొలగిస్తుంది. ఇది సుమారు ఒక న్యూటన్ బరువు కలిగి ఉంటుంది. అనగా ఆ లోహపు దిమ్మ ఒక న్యూటన్ బరువును కోల్పోయింది అని చెప్పవచ్చు.
నీటి కంటే సాంద్రత తక్కువ గల ఒక వస్తువు నీటిలో కొంతభాగం తేలియాడుచున్నది అనుకొనుము. అపుడు ఆ వస్తువు కోల్పోయిన నీటి బరువు ఆ వస్తువు భారం కన్నా యెక్కువ ఉండును. కాని నీటిలో కొంత మునిగి యున్న వస్తుభాగము యొక్క బరువు ఆ వస్తువు తొలగించబడ్డ నీటి బరువుకు సమానము అవుతుంది.
ఒక చెక్క దిమ్మ యొక్క సాంద్రత నీటి సాంద్రత కన్నా 6/10 వ వంతు ఉండును. ఈ దిమ్మ నీటిలో తేలినపుడు 6/10 ఘనపరిమాణం గల భాగం మాత్రమే నీటిలో మునిగి ఉంటుంది. అనగా తొలగింపబడిన నీటిభారం ఆ చెక్క దిమ్మ బరువుకు సమానంగా ఉండును.ఒక సాంద్రత గలిగిన వస్తువు కూడా కొన్ని ఆకారాలలో ఉన్నపుడు నీటిలో తేలుటకు కారణం కూడా ఆర్కిమెడిస్ సూత్రమే. ఒక యినుప దిమ్మ నీటిలో మునుగుతుంది. కాని దానిని రేకులా చేసి పడవను చేసినట్లయితే నీటిపై తేలుగుంది.
ఒక పడవ నీటిలో తేలుతుంది. దానిలో అధిక బరువులు ఉన్నప్పటికీ నీటిపై తేలుతుంది. దీనికి కారణం నీరు దానికి ఊర్థ్వ బలాన్ని అధికంగా అందజేస్తుంది. ఆ పడవ మంచి నీటిలో కాకుండా సముద్రపు నీటిలో ప్రయాణించటం వలన ఆ నీటి సాంద్రత ఎక్కువ ఉంటుంది కనుక అంది హెచ్చు నీటిని తొలగించును. అందువల్ల ఆ పడవకి సరిపోయే ఊర్థ్వ ఒత్తిడి లభిస్తుంది.
ప్లవన సూత్రాలు
ప్లవమాన వస్తువులు
తిర్యక్ తరంగాలు
యానకంలో తరంగ ప్రసారథిశకు యానకంలోని కణాల కంపన దిశ లంబంగా ఉంటే వాటిని తిర్యక్ తరంగాలు అంటారు.
అడవిఆముదం నూనె
అడవి ఆముదము చెట్టు పొదవలె పలు కొమ్మలు కలిగున్న చెట్టు. ఈచెట్టు వృక్షశాస్త్ర నామం జట్రొఫ కుర్‍కస్ (jatropha curcas). ఈ చెట్టులో పలు రకాలున్నాయి. ఈచెట్టు యుఫోర్బియేసి కుటుంబానికి చెందినది. ఈచెట్టు దక్షిణామెరికాకు చెందినది . పొర్చుగీసుల ద్వారా ఆఫ్రికా, ఆసియాదేశాలకు వ్యాప్తిచెందినది వ్యవసాయానికి అనువుకాని నేలల్లో, బంజరు నేలలో, వర్షపాతం తక్కువ వుండు ప్రాంతాలలో పెంచుటకు అనువైన చెట్టు. నీటిఎద్దడిని తట్టుకొని పెరిగే మొక్క. భారతదేశంలో బయోడిసెల్ ఉత్పత్తికై ఈచెట్టు నూనెను ఉపయోగించుటకై వ్యవసాయానికి అనుకూలంగాని నేలలో సాగుచేయుటకై ప్రోత్యహిస్తున్నది భారతప్రభుత్వం.ఈ చెట్లు భారత దేశమంతటా వ్యాప్తి చెందివున్నప్పటికి ఎక్కువఎకరాలలో సాగుకు అవసరమైన భూములను ఈదిగువ పేర్కొన్న రాష్ట్రాలలో గుర్తించారు.
విత్తనములో నూనె30-40% వరకుండును. కాయలను చక్కి (chakki) లేదా డికార్టికేటరు యంత్రాలలో ఆడి పైపొట్టును తొలగించి విత్తనాన్ని వేరుగా పొందెదరు.విత్తనాలను స్టీముద్వారా కుకింగ్‍చేసి ఎక్సుపెల్లరు నూనె యంత్రాలలో ఆడించి, నూనెను ఉత్పత్తి చేయుదురు. గింజలనుండి ఎక్కువశాతం నూనె దిగుబడి పొందుటకై గింజలను యంత్రంలో డబుల్‍ క్రషింగ్ చేయుదురు. కేకులో మిగిలిన నూనెను సాల్వెంట్ పరిశ్రమలో ప్రాసెసెస్‍చేసి పొందెదరు. ఎక్సుపెల్లరులో ఆడినప్పుడు 29%వరకు రికవరి వుండును. సాల్వెంట్ఎక్సుట్రాక్షన్ ప్లాంట్ ద్వారా 39% వరకు రికవరి వుండు ను.
అడవి ఆముదం నూనెయొక్క గుణగణాలు (భౌతిక, రసాయనిక లక్షనాలు, కొవ్వు ఆమ్లాల సమ్మేళనం వేరుశనగ నూనెను పోలి వున్నప్పటికి, ఈనూనెలో వున్నకొన్ని టాక్సినుల వలన ఇది ఖాద్యతైలం కాదు.
అడవిఆముదం/జట్రోఫా నూనెలోని కొవ్వు ఆమ్లంలశాతం
అడవిఆముదం/జత్రోఫా నూనె భౌతికలక్షణాల పట్టిక
అర్థ జీవితకాలం
ఒక రేడియో ధార్మిక పదార్థంలో సగం పరమాణువులు విఘటనం చెందడానికి పట్టు కాలమును "అర్థ జీవితకాలం" అంటారు.
రేడియోధార్మిక పదార్థం యొక్క ద్రవ్యరాశి విఘటనం అయ్యే పదార్థ ద్రవ్యరాశికి అనులోమాను పాతంలో ఉండును.పదార్థం యొక్క అర్థజీవితకాలం స్థిరంగా ఉండును. ఉదాహరణకు ఒక గ్రాము రేడియో ధార్మిక పదార్థ అర్థ జీవితకాలం T సంవత్సరాలు. అనగా ఆ పదార్థంలో సగం పరమాణువులు విఘటనం చెందడానికి పట్టే కాలం T సంవత్సరాలు. అనగా ఆ పదార్థం 1/2 గ్రాము అగుటకు పట్టుకాలం T సంవత్సరాలు. మరియు ఆ అరగ్రాము 1/4 గ్రాములు విఘటనం చెందడానికి పట్టు కాలం కూడా T సంవత్సరాలే అవుతుంది.
స్ట్రాన్షియం-90 అనే రేడియోధార్మిక పదార్థం యొక్క అర్థాయువు 28 సంవత్సరాలు. అనగా 1 గ్రాము స్ట్రాన్షియం-90 విఘటనం అయి అర గ్రాముగా మారటానికి 28 సంవత్సరాలు పడుతుంది. అనగా స్ట్రాన్షియం-90 యొక్క అర్థాయువు 28 సంవత్సరాలు.రేడియో ధార్మికత చెందే పరమాణువుల ద్రవ్యరాశి మొత్తం ద్రవ్యరాశికి అనులోమాను పాతంలో ఉంటాయి.
పుచ్చగింజల నూనె
పుచ్చ మొక్క కుకుర్బిటేసి కుటుంబానికి చెందిన మొక్క. ఈమొక్క వృక్షశాస్త్రనామం:సిట్రుల్లస్ వల్గారిస్ (citrullus vulgaris). పుచ్చగింజలలో పోషక విలువలున్న పదార్ధాలున్నాయి. పుచ్చ గింజలో 27% వరకు నూనె ఉంది.దోస మరియు గుమ్మడి కాయ మొక్కలు కూడా ఈ వృక్ష కుటుంబానికి చెందిన మొక్కలే .ఈ మొక్క బలహీనమైన ప్రధానకాండం కల్గి వుండటంవలన మొక్క నిటారుగా పెరగ లేదు.ఇది ఒకరకమైన నేలమీద ప్రాకెడు మొక్క. నేలమీద 5-6 అడుగుల వ్యాసంలో విస్తరిస్తుంది.ఈ మొక్కయొక్క ఆది జన్మస్థానంఆఫ్రిక అని ఆధారాలు కన్పిస్తున్నాయి.ఇజిప్టు, భారతదేశాలలో క్రీ.పూ.2500 సంవత్సరాల క్రితమే ఈ పంటను సాగుచేసె వారని తెలుస్తున్నది.నూనె తెలికపాటి రంగును కల్గివుండును .రెండు ద్విబంధాలున్న లినోలిక్ ఆమ్లం ఈనూనెలో 60% మించివున్నది.ఈనూనెలో అసంతృప్త కొవ్వు ఆమ్లాలశాతం 80% వరకున్నది.అందులో ఏకద్విబంధమున్న ఒలిక్ ఆమ్లం 12-15% వరకు, రెండు ద్విబంధాలున్న లినొలిక్ ఆమ్లం/ఒమేగా-6 కొవ్వు ఆమ్లం 60-65% వరకుండును. పామిటిక్ మరియు స్టియరిక్ సంతృప్త కొవ్వు ఆమ్లాలు 20% వరకున్నవి.నూనెలో 1.5% వరకు సపోనికేసను చెందనటువంటి పదార్థాలుండి, రంగు 20-25 యూనిట్ల వరకుండును. సపోనిఫికెసను సంఖ్య 190 నుండి198 మధ్య మరియు అయాడిన్ విలువ 115-120వరకుండును.
పుచ్చగింజల నూనెలోని కొవ్వు ఆమ్లంలశాతం
పుచ్చగింజల నూనె భౌతికలక్షణాల పట్టిక
ఖర్బుజగింజల నూనె
ఖర్బుజ కాయలను కర్బూజఅనికూడా అంటారు.ఈమొక్క దోసమొక్క కుటుంబానికి చెందినది.ఈమొక్కకుకుర్బిటేసి కుటుంబానికి చెందినది. వృక్షశాస్త్ర పేరు "కుకుమిస్ మెలొ.లిన్నే" (cucumis melo.linn).దోస, గుమ్మడి మొక్కలు కూడా ఇదే సస్యకుటుంబానికి సంబంధించిన ప్రాకెడు రకం మొక్కలు.ఈ మొక్క మొదటి పుట్టుక స్థానం పర్షియా (ఇరాన్, అక్కడి చుట్టుపక్కలా తూర్పుపడమర ప్రాంతాలుగా భావిస్తారు.ఈజిప్టులో లభించిన క్రీ.పూ.2400 సం.నాటి చిత్రంలో కర్బుజ పూలను చిత్రించారు. 
పలుచటి లేదా మందపాటి పైపొర (తొక్క) కలిగి లోపల పండులోని భాగం మృదువుగా వుండి, తియ్యటి రుచి కల్గి వుండును. పండినకాయ ఒకరకమైన మంచి సువాసన వెదజల్లు చుండును.పండిన తరువాత ఎక్కువ రోజులు నిల్వవుండవు. పండ్లలోపలి భాగాన్నిఆహారంగా తీసికొనెదరు.ఈమొక్కలు ఇసుకనేలలో (నదుల, వాగులవడ్డున) బాగా పెరుగును.ఈమొక్క ఏగబ్రాకే పాకుడు మొక్క. ఈమొక్క భారతదేశమంత సాగులో వున్నప్పటికి ఉత్తర గుజరాత్, మరియు రాజస్తాన్లలో, ఎక్కువగా సాగులోవున్నది.ఖర్బుజ పండులోపలి మెత్తటి కండ లోపలి భాగంలో గింజలు వరుసగా వుండును. ఖర్బుజ పండును తినేటప్పుడు విత్తనాలను పక్కకుతీసి, గుజ్జు తింటారు. ఇలా పక్కకుతీసిన గింజలను నీటితోబాగాకడిగి శుభ్రంచేసి ఆర బెట్టెదరు (Drying).ఖర్బుజ గింజలు దోసగింజల్లా వుండి, వాటి కన్నకాస్త పెద్దవిగా వుండును.ఎండబెట్టిన గింజలను మిఠాయి (Confectionery) తయారిలో వినియోగిస్తారు. బస్‍స్టాండుల్లో, రైల్వే స్టేషను లలో చిన్నప్యాకెట్‍లలో 'టైమ్‍పాస్‍ గింజలు'అని అమ్మేదరు. గింజలలో 33% వరకు నూనె ఉంది.
ఈనూనె పుచ్చగింజల నూనె మరియు నువ్వుల నూనె లలో వున్నట్లుగా కొవ్వుఆమ్లాలను, భౌతికథర్మాలను, రసాయనికలక్షణాలను కల్గివున్నది.నూనెలో లినొలిక్, మరియు ఒలిక్ కొవ్వు ఆమ్లాల శాతం ఎక్కువ.
ఖర్బుజగింజల నూనె భౌతికలక్షణాల పట్టిక
ఖర్బుజగింజల నూనెలోని కొవ్వు ఆమ్లాల శాతం
పొగాకుగింజల నూనె
పొగాకు మొక్కలను ముఖ్యంగా పొగాకుమొక్క ఆకుల ఉత్పత్తికై సాగుచేయుదురు. ఈ పొగాకు మొక్క సొలనేసి కుటుంబానికి చెందినది. వృక్షశాస్త్రనామం:నికొటిన టబకం.లిన్న్ (Nicotina tabacum Linn). దీనినే 'విర్జీనియా టొబాకొ ' (virginia tobaco) అంటారు. సిగరెట్, బీడిల తయారికి ఈచెట్టు ఆకులనే వాడెదరు. పొగాకులో మరొక జాతి నికొటిన రస్టిక.లిన్నె (Nicotina rustica.linn). పొగాకు సాగులో విత్తనాలు ఒక విధంగా ఉప ఉత్పత్తి అని చెప్పవచ్చు.అస్సాం, గుజరాత్, ఉత్తరప్రదేశ్, ఆంధ్ర ప్రదేశ్,తెలంగాణా, పశ్చిమ బెంగాల్, బీహరు, రాజస్థాన్, మహారాష్ట్ర, కర్నాటక, ఒడిషా మరియు తమిళనాడు.
పొగాకును ఉత్పత్తిచేస్తున్న దేశాలలో (2008-2009) అగ్రగామి చైనా (58%) , అతరువాత అగ్రగామి బ్రెజిల్, ఇండియా మరియు అమెరికాదేశాలు. మొత్తం పొగాకు ఉత్పత్తిలో 40% ఒక చైనా దేశమే ఉత్పత్తి చేస్తున్నది. ఆ తరువాత అర్జెంటినా, బ్రెజిల్, బల్గేరియా, గ్రీసు, ఇండోనేషియా, కొరియా, పాకిస్తాన్, థాయిలాండ్, టర్కీ, అమెరికా సంయుక్తరాష్ట్రాలు మరియు జింబాంబ్వే. భారతదేశంలో వుత్పత్తి ప్రపంచ పొగాకు ఉత్పత్తిలో 7-8% సాగుచేస్తున్నారు.
మొక్క : ఏకవార్షిక మొక్క. గట్టి కాండం కల్గివుండును. 1-3 మీటర్లఎత్తు పెరుగును. నిటారుగా వున్న కాండానికి తక్కువ కొమ్మలుండును. ఉష్ణమండలాలో పెరుగు పంట. నల్లరేగడి నేలలు అనుకూలం. వర్షపాతం కనీసం500-100మి.మీ .పంటకాల మంతా వుండాలి.
పొగాకు గింజలు : బ్రౌన్‍రంగులో ఆవాల కన్న కొంచెంపెద్దగా, గోళాకారంలో 0.5మి.మీ పొడవుండును. గింజ గట్టిగావుండును. గింజలో పొగాకులో వుండే నికొటిన్ వుండదు. గింజలో 38% వరకు నూనె ఉంది. గింజలో 26% వరకు మాంసకృత్తు(ప్రోటిన్లు)వున్నాయి.
పొగాకు గింజలలోని సమ్మేళన పదార్దాల పట్టిక
పొగాకు గింజలనుండి నూనెతీయు ఎక్సుపెల్లర్లు అను యంత్రాలద్వారా మరియు సాల్వెంట్ ఎక్సుట్రాక్షన్‍ ప్లాంట్ ద్వారా నూనెను ఉత్పత్తి చేస్తారు
గింజల నుండి తీసిన నూనె పసుపు, గ్రీన్‍ రంగుల కలయికతో లేదా ముదురు భ్రౌన్‍ రంగులోవుంది, కొద్దిగా పొగాకు వాసనకల్గి వుందును. నూనెను రిపైనరి చేసినప్పుడు ఈవాసన తొలగిపోవును. ఇది సెమి డ్రైయింగ్ ఆయిల్. రిఫైన్ చేసిన నూనె వర్ణరహితంగా వుండును.
పొగాకుగింజల నూనెలోని కొవ్వు ఆమ్లంలశాతం
పొగాకుగింజల నూనె భౌతికలక్షణాల పట్టిక
శత పుష్పం
శతపుష్పం అనేది ఎపియాసే (Apiaceae) అనే కుటుంబానికి చెందిన సుగంధ ద్రవ్య మొక్క. దీని శాస్త్రీయ నామం అనెథమ్ గ్రావియోలెన్స్ (Anethum Graveolens). ఆంగ్లంలో దీన్ని దిల్ సీడ్ (Dill seed) అని అంటారు. తెలుగులో బద్ద సోంపు అని అంటారు.
దీని గింజలను పసి పిల్లల ఉదర సమస్యలకు, అనాస అవస్థ (Colic) సమస్యలకు ఉపయోగిస్తారు. పసి పిల్లలు త్రాగే గ్రైప్ వాటర్ (Gripe water) లో ముఖ్యంగా శతపుష్ప విత్తనాల సారం ఉంటుంది. ఆయుర్వేదం ప్రకారం శతపుష్ప విత్తనాలకు కతు, తిక్త, రస, ఉష్ణ, వీర్య, కతు విపక, తిక్స్న మరియు స్నిగ్ధ గుణాలున్నాయి. శత పుష్ప విత్తనాలు వాత, పిత్త, కఫ, అల్సర్లు, ఉదర నొప్పులను, కళ్ల జబ్బులు, మరియు మూత్ర నొప్పులను నివారిస్తాయి. శతపుష్ప విత్తనాలను దశమూలారిష్టం, ధన్వంతరారిష్టం, మృతసంజీవని, సరస్వతారిష్టం, గుగ్గులుతిక్తక్వాతం, మహారస్నాది కషాయం, ధన్వంతరం క్వాతం వంటి 52 రకాల ఔషధాల తయారీలో వాడుదురు .
ఈ సుగంధ ద్రవ్యాన్ని పచ్చళ్ళు, సలాడ్లు, సాసులు, సూపుల్లోను ఫ్లేవర్ గా వాడుతారు. తాజా లేదా ఎండిన శతపుష్ప ఆకులను కూడా ఫ్రై చేసిన చికెన్, చేపలు, సాండవిచ్చెస్ లోను వాడుదురు. సవర్ వెనిగర్ లో ఇది ఒక ముఖ్యమైన మూలిక. శతపుష్ప విత్తనాల నుండి తీసిన నూనెను సబ్బుల్లోను వాడుదురు. Staphylococcus, Streptococcus, Escherichia coli and Pseudomonas అను సూక్ష్మజీవుల నియంత్రించగలిగే శతపుష్ప నూనె ప్రిజర్వేటివ్ (Preservative) గా కూడా వాడుకోవచ్చును.
ముందుగా రెండు కప్పుల నీళ్ళను వేడి చేయాలి. అందులో ఒక చెంచా శతపుష్ప గింజలు వేసి కలియబెట్టి దించాలి. ఐదు నిముషాల తర్వాత పొడి గుడ్డ లేదా టీ చిక్కంతో ఒక గిన్నెలోకి వడగట్టి చల్లార్చాలి. ఈ నీళ్ళను పసి పిల్లలకు పట్టించవచ్చును.
టమాటోగింజల నూనె
టమాటో మొక్క సొలనేసి కుటుంబానికి చెందిన మొక్క. టమాటోలను కూరలలో పులుపు రుచికై వాడెదరు. వృక్షశాస్త్రనామం: లైకొపెసికొన్ ఎస్కులంటమ్ (Lycopesicon esculantum). మరియొక రకం లైకొపెసికొన్ లైకొపెర్సికమ్ (lycopesicon lycopersicum). టమాటో మొక్క మూల/ఆది పుట్టుక స్థానం దక్షిణ అమెరికా యొక్క పశ్చిమప్రాంతమందలి కొలంబియా, ఈక్వడార్పెరు, చిలీ, మరియు బొలీవియా పశ్చిమ అర్ధభాగం, ఇంకయు ఈక్వెడోరు సమీపంలోని గాలఫోగ ద్వీపసముదాయంఇంచుమించు టమాటో దేశంలోని అన్నిప్రాంతాలలో సాగవుతున్నప్పటికి ఈదిగువ రాష్ట్రాలలలో అధిక విస్తీర్ణంలో సాగులో ఉంది. అవి; మహారాష్ట్ర, బీహరు, కర్నాటక, ఉత్తరప్రదేశ్, ఒడిస్సా, ఆంధ్ర ప్రదేశ్, మధ్యప్రదేశ్, మరియు అస్సాం.
కూరలలో నేరుగా వాడే టమాటో పండ్ల నుండి గింజలను సేకరించటం వీలుకాదు. అయితే టమాటో జ్యూస్ (Tomato juice) టమాటోసాస్ (Tomato sauce), టమాటో కెచఫ్ (Tomato ketup) లు తయారు చేయు ఆహర పదార్ధాల ఉత్పత్తి పరిశ్రమలనుండి టమాటో గింజలను పొందవచ్చును. ఆపరిశ్రమలలో టమాతో పండ్లనుండి గింజలను తొలగించిన తరువాత మాత్రమే పైన పెర్కోన్న ఆహరపదార్ధాలను ఉత్పత్తి చేయుదురు. అలాగే లైకొపెన్ (lycosene, బిటా కెరొటెన్ (Beta carotene) తయారు పరిశ్రమల నుండి కూడా టమాటో గింజలు లభిస్తాయి. టమాటో పండులో గింజలు 0.5% మాత్రమేవుండును.
టమాటోగింజలలోని పదార్ధాలు
టమాటో గింజలనూనె ఎరుపుగా వుండి, ఘటైన వాసన కల్గి వుండును.
టమాటో గింజల నూనెలోని కొవ్వు ఆమ్లాల శాతం
టమాటో గింజల నూనె భౌతిక లక్షణాల పట్టిక
ఉత్సవమూర్తి
ఉత్సవమూర్తిని సంస్కృతంలో ఉత్సవార్ అంటారు. ప్రధానంగా హిందూ మతానికి సంబంధించిన ఉత్సవాలలో ఉపయోగించే దేవతా విగ్రహాలను ఉత్సవమూర్తులు లేక ఉత్సవ విగ్రహాలు అంటారు. పండుగల సమయంలో, తిరునాళ్ల సమయంలో ఉత్సవ విగ్రహాలను ఊరేగింపు చేస్తారు. ఉత్సవ విగ్రహాలను ముఖ్యంగా లోహంతో తయారు చేస్తారు. భక్తులు దేవాలయంలోని మూలవిరాట్‍ను పూజించినట్లే ఉత్సవమూర్తులను భక్తి శ్రద్ధలతో పూజిస్తారు.
మూలవిరాట్
ఊరేగింపు
ఉత్సవం
రంజనాలు
రంజనాలు (అద్దకపు రంగులు) అనగా దారము, వస్త్రములపై తమ రంగును ఆపాదించగల రంగు పదార్థాలు. ఈ రంగులు కాంతి వల్ల గాని, నీటి వల్లగాని, సబ్బులు, కల్మషహారుల వల్లగానీ తమ రంగును కోల్పోవు. పూర్వము వృక్ష, జంతు సంబంధమైన రంగులను అద్దకమునకు వాడేవారు. నీలిమందు అనే నీలము రంగు అద్దకాన్ని ఇండిగో మొక్కల నుండి సేకరించేవారు. టర్కీ ఎరుపు అద్దకాన్ని మేడర్ మొక్క వేళ్ళ నుండి, ఊదారంగు అద్దకాన్ని నత్తల నుండి సేకరించేవారు. విలియం హెన్రీ పెర్కిన్ అనే ఇంగ్లీషు శాస్త్రవేత్త తన 18 వయేట మెట్టమొదటి సారిగా 1856 సంవత్సరంలో కృత్రిమ రంజనాన్ని తయారుచేసాడు. ఈ అద్దకపు రంగు అతని పేర పెర్కిన్ఠ ఊదా రంగు లేక మావ్ గా పిలువబడుతుంది. ఆ తర్వాత అనేక కృత్రిమ రంగులు తయారుచేయబడ్డాయి.. ఇట్టివానిలో మావ్ రంగు, మర్షియస్ పసుపు, మిథైల్ నారింజ రంగు, ఎనిలీన్ పసుపు రంగు మొదలైనవి ఉన్నాయి.
రంజనాలు అణు నిర్మాణములో ఒక క్రోమోఫోర్ (రంగును కలిగించే) సమూహం, ఒక ఆక్సోక్రోమ్ (రంగు తీవ్రతను పెంచే) సమూహము ఉంటాయి.-NO, -NO, -N=N-, C=O, C=S లు కొన్ని ముఖ్యమైన క్రోమోఫోర్ లకు ఉదాహరణలు. అలాగే -OH, -COOH, -SOH, -NH, NHR, NRలు కొన్ని ముఖ్యమైన ఆక్సోక్రోం లు. ఆక్సోక్రోం రెండు విధులను నిర్వర్తిస్తుంది. 1. రంజనము యొక్క రంగు తీవ్రతను పెంచును. 2. దారముతో రసాయన బంధం యేర్పరచుకొని దారానికి రంజనాన్ని అతికించి యుంచును
రంజనాలను క్రోమేఫోర్ ల ఆధారంగా నైట్రో రంజనాలు, నైట్రోసో రంజనాలు, ఎజో రంజనాలు, క్వినోన్ రంజనాలు మొదలగు రకాలుగా విభజించవచ్చు. అంతే కాకుండా రంజనాలు చేయు పద్ధతునననుసరించి వీటిని ఆమ్ల రంజనాలు, క్షార రంజనాలు, ప్రత్యక్ష రంజనాలు, వర్ణ స్థిరీకరణి రంజనాలు, వాట్ రంజనాలు మొదలగు రకాలుగా విభజించవచ్చు.
ఆమ్ల మాధ్యమంలో దారానికి అద్దకము చేసే రంజనాలను ఆమ్ల రంజనాలు అంటారు. క్షార మాధ్యమంలో దారానికి అద్దకము చేసే రంజనాలను క్షార రంజనాలు అంటారు. తటస్థ మాధ్యమంలో అద్దకము చేయగల రంజనాలను ప్రత్యక్ష రంజనాలు అంటారు.
కొన్ని రంజనాలు ద్రావణంలో కరిగి యుండి, కొన్ని లోహ లవణాల (వర్ణస్థిరీకరణి) తో చర్య పొంది తక్షణమే ఆ ద్రావణ రంజనాల (అవక్షేపము) నేర్పరచును. వీటిని వర్ణస్థిరీకరణ రంజనాలు అంటారు. 
ముందుగా దారాన్ని రంజనపు ద్రావణంలో నాన బెట్టి తర్వాత వర్ణ స్థిరీకరణిని కలుపుతారు. ఏర్పడే ఆ ద్రావణీయ రంజనం దారముపైన అతుక్కుని దారానికి రంగునిస్తుంది. పూర్వ కాలంలో అద్దకము పెద్ద పెద్ద తొట్టెలలో చేసేవారు. అందుచేత కొన్ని రంజకాలను వ్యాట్ రంజకాలు లేక తొట్టే రంజకాలు అంటారు. ఈ వ్యాట్ ద్రావణ స్థితిలో రంజనాలను దారానికి పట్టించి గాలిలో ఎండపెడతారు. రంజనము గాలిలోని ఆక్సిజన్ వర్య వలన ఆక్సీకరణము పొంది ఆ ద్రావణీయ రంజనము దారముపై పీత నేర్పరచును.
కృత్రిమమైన రంగులు చర్మానికి హాని కలిగిస్తాయి. అందువలన ఈ రంగుల్ని ప్రకృతిలో లభించే వస్తువుల నుండి తయారుచేయండం మంచిది.
శీతల లేపనం
చర్మ రక్షణకు వాడే సౌందర్య సాధనాలలో శీతల లేపనం ఒకటి. ఇవి సూర్యుని వేడి నుండి, చలిగాలి నుండి, దుమ్ము ధూళి నుండి చర్మాన్ని రక్షిస్తాయి. అంతే కాక చర్మాన్ని శుభ్రపరచి, నునుపుగా చేస్తాయి. లేపనాలు నూనె, నీటిల ఎమల్షన్లు.
సులక్షణమైన శీతల లేపనం శరీర ఉష్ణోగ్రత వద్ద కరిగి, చర్మము అంతటా త్వరగా పరుచుకుంటుంది. అంతేకాక జిడ్డుగా ఉండదు. చర్మానికి గట్టిగా అతుక్కోదు.
శీతల లేపనములో ముఖ్యముగా బాదం నూనె తేనె తుట్టె నుండి లభించు మైనము గులాబీ నీరుతో పాటు కొంద సువాసన ద్రవ్యాలు కలిసి ఉంటాయి. వెన్న, ఆలివ్ నూనె ఖనిజ తైలము, లెనోనిన్ నూనె, బోరాక్స్, పారఫిన్ మైనము ల వంటి ఇతర సంఘటకాలు తగిన మోతాదులలో కలపటం వలన శీతల లేపనం యొక్క లక్షణాలలో మార్పులు చేయవచ్చు. చర్మపు స్వభావము, శీతల లేపనము ఉపయోగించే సమయము చర్మంపై లేపనము ఉండే కాల వ్యవధి మొదలగు అంశాలను దృష్టిలో ఉంచుకొని లేపనము యొక్క లక్షణాలలో మార్పులు చేస్తారు.
ఖనిజ తైలము
ఖనిజ తైలము అనునది రంగు,సువాసన లేని నూనె. ఇది పెట్రోలియం ఆంశిక స్వేదనం లో యేర్పడిన C నుండి C వరకు గల ఆల్కేన్ల మిశ్రమము.
దీనికి గల ఇతర పేర్లు వైట్ ఆయిల్, ద్రవరూప పారఫీన్ ఆయిల్ మరియు ద్రవ పెట్రోలియం.
ఖనిజ తైలం అనునది పెట్రోలియం యొక్క ఆంశిక స్వేదనం లో ఉప ఉత్పన్నం. ఇది అనేక మైన ఆల్కేన్ల మిశ్రమం. 
ఇది మూడు రకాలు
తాగునీరు
మానవులు త్రాగుటకు అర్హమైన స్వచ్ఛమైన నీరును తాగునీరు లేక మంచినీరు అంటారు. మానవునితో పాటు అనేక జీవులకు జీవించడానికి అత్యంత అవసరమైన పదార్థం నీరు, మానవుడు తన ఆరోగ్య సంరక్షణ కొరకు సురక్షితమైన మంచినీటిని వినియోగిస్తాడు. బాగా అభివృద్ధి చెందిన దేశాలలో గృహాలకు, వాణిజ్య మరియు పరిశ్రమలకు తాగునీటి ప్రమాణాలు కలిగిన నీరు సరఫరా జరుగుతుంది, అయితే వాస్తవంగా వినియోగానికి లేదా ఆహార తయారీకి అవసరమయినంత నీరు అందటం లేదు. సాధారణంగా మంచినీటిని తాగటానికే కాక ఇంటిని, వంటిని కడగటానికి, బట్టలు ఉతకటానికి మరియు వ్యవసాయ సాగుకు ఉపయోగిస్తారు. ప్రపంచంలోని పెద్ద ప్రాంతాలలో మానవుని అవసరానికి సరిపడినంత త్రాగు నీరు లభించటం లేదు మరియు ఉన్న నీటి వనరులలో వ్యాధి గ్రాహకాలు, వ్యాధి కారకాలు ఉండి కలుషితమయి ఉన్నాయి. అనేక దేశాలలో దుర్భరమైన జీవితాన్ని గడుపుతున్న మానవులు సురక్షితమైన మంచినీటిని త్రాగేందుకు మరియు ఆహార తయారీలో ఉపయోగించకపోవటం వలన దీర్ఘకాలిక రోగాలతో పాటు మరణానికి గురౌతున్నారు. అనేక దీర్ఘకాలిక రోగాలకు ప్రధాన కారణం స్వచ్ఛమైన మంచినీటిని ఉపయోగించకపోవటమే. నీటి ద్వారా వచ్చే వ్యాధులను అరికట్టడం అభివృద్ధి చెందిన దేశాల యొక్క ఒక ప్రధాన లక్ష్యం.
Water has always been an important and life-sustaining drink to humans and is essential to the survival of all known organisms.[1] Excluding fat, water composes approximately 70% of the human body by mass. It is a crucial component of metabolic processes and serves as a solvent for many bodily solutes. The United States Environmental Protection Agency in risk assessment calculations previously assumed that the average American adult ingests 2.0 litres per day.[2] However, the United States Environmental Protection Agency now suggests that either science-based age-specific ranges or an all ages level (based on National Health and Nutrition Examination Survey 2003-2006 data) be used.[3] Drinking water of a variety of qualities is bottled. Bottled water is sold for public consumption throughout the world.
స్వచ్ఛమైన నీరు త్రాగుటకు అవసరము. మనకు అందుబాటులో వున్న నీరు వివిధ రకాలుగా కలుషితమైనది. దీనిని త్రాగుటకు యోగ్యమైనదిగా చేయటానికి చాలా రకాల పద్ధతులున్నాయి.
గ్రామాలలో రక్షిత మంచినీటి కేంద్రము ద్వారా త్రాగు నీటిని తక్కువ ఖర్చుతో ప్రజలకు అందచేస్తున్నారు.
స్వచ్ఛమైన త్రాగు నీరు ఎలా ఉండాలంటే?:
ముంబయిలో ఎవరైనా తాగునీటిని వృథా చేస్తే జైలు శిక్ష అనుభవించడం లేదా జరిమానా చెల్లించాల్సి వస్తుంది. ఎవరైనా ఉద్దేశపూర్వకంగా నీటిని వృథా చేయడాన్ని క్రిమినల్‌ నేరంగా పరిగణిస్తారు. ఉద్యాన వనాల్లో మొక్కలకు నీరు పట్టడం, భవన నిర్మాణాల ప్రయోజనం నిమిత్తం, కార్లను శుభ్రం చేసేందుకు కొళాయి నీటిని ఉపయోగిస్తే వృథాగా పరిగణించనున్నారు. తాగునీరు అరుదైన వస్తువుగా మారింది. నగరానికి సరఫరా అవుతున్న నీటిలో 30 శాతం చౌర్యానికి గురవుతున్నది. తాగునీటిని నిత్యావసర వస్తువుల చట్టం కిందకు తీసుకురావాలని డిమాండ్‌ ఉంది.
సాగునీరు
సాగునీరు
వ్యవసాయ సాగుకు ఉపయోగించే నీటిని సాగు నీరు అంటారు. నీటిని కృత్రిమంగా నేలపై పారించటం ద్వారా సాగు చేయటం వలన ఈ నీటిని పారుదల నీరు లేక నీటి పారుదల అంటారు, నీటిపారుదలను ఆంగ్లంలో ఇరిగేషన్ అంటారు. ఈ నీటిని వ్యవసాయ పంటల పెరుగుదలకు తోడ్పడేలా ఉపయోగిస్తారు. బీడు భూములను సస్యశ్యామలం చేయడానికి, తగిన వర్షపాతం లేక ఎండిన భూములలో ఎండిపోతున్న పంటలను రక్షించుకోవడానికి, వ్యవసాయ క్షేత్రాలలో నీటి నిర్వహణ చేసి అధిక దిగుబడులు వచ్చేలా చేయడానికి సహాయంగా సాగునీరును ఉపయోగిస్తారు. సాగునీరు వలన పంట ఉత్పత్తే కాక అదనంగా కొన్ని ఇతర ఉపయోగాలు కూడా ఉన్నాయి, అధిక మంచు నుంచి మొక్కలకు రక్షణగా, ధాన్యపు క్షేత్రాలలో అవసరమయిన మెరకు నీటిని పారించటం ద్వారా కలుపు మొక్కల పెరుగుదలను నివారించడానికి సహాకరిస్తుంది. ప్రత్యేక సాగునీటి సౌకర్యాలు లేని భూములలో కేవలం వర్షంపై మాత్రమే అధారపడి పంటలను పండిస్తారు, ఇటువంటి వ్యవసాయాన్ని వర్షాధార సేద్యం అంటారు.
Irrigation systems are also used for dust suppression, disposal of sewage, and in mining. Irrigation is often studied together with drainage, which is the natural or artificial removal of surface and sub-surface water from a given area.
పిలు నూనె
పిలు అనేది హింది పేరు. ఈ చెట్టును తెలుగులో జలచెట్టు, వరగొగు అని ఆంటారు. ఈచెట్టు సాల్వడారేసి కుటుంబానికి చెందినది. ఈ చెట్టులో రెండు రకాలున్నాయి. ఒకటి సాల్వడొర ఒలియొడెస్ (salvadora oleoides dene) ; మరియొకటి సాల్వడొర పెర్సిక లిన్నె (salvadora persica Linn) ; దీన్ని టూత్‍బ్రస్ చెట్టు (tooth brush tree)అని కూడా అంటారు.
పిలు/గున్నంగి/జలచెట్టు యొక్క ఆకులను, పళ్ళను, విత్తనాలను, చెట్టు బెరడును, మరియు వేరును ఆయూర్వేద మందుల తయారిలో వాడెదరు .ఇండియా : పంజాబు, ఉత్తరభారతంలో పొడి ఇసుక నేలల్లో (sandy areas) పెరుగును. చవిటి భూముల్లో కుడా పెరుగును, కాని పెరుగుదల సరిగా వుండక చెట్లు గిడసబారి పోతాయి. ముఖ్యంగా గుజరాత్, రాజస్తాన్, హర్యానా తీరప్రాంతంలో, మధ్య, ఉత్తరభారతంలోని నదీలోయ ప్రాంతాలలో పెరుగును.
విదేశాలు : అరేబియన్ దీపకల్పము (Arabian peninsula) ఆఫ్రికా, పశ్చిమఆసియా, పాకిస్తాన్, మరియు శ్రీలంక ఆసియా దేశాలు.
గుజరాత్, పంజాబ్, రాజస్తాన్ రాష్ట్రాలు.
Salvadora oleoides చెట్టు విత్తనాలు చిన్నవిగా, గట్టిగా, చేదుగా వుండటం వలన పైపొట్టును డికార్టికెటరు యంత్రాల ద్వారా తొలగించడం కష్టమైన పని. salvadora persica చెట్టువిత్తనాలనే నూనె తీయుట కు, మిల్చ్ పశువులకు ఎక్కువ పాలు ఇచ్చుటకై దాణా గాను ఉపయోగిస్తారు. పెర్సిక (persica) విత్తనాలు తియ్యగావుండి నూనె శాతాన్ని కూడా 39% వరకు కలిగివుండును. ఒలియొడెస్ (oleodes) గింజలు చేదుగా వుండును. గట్టిరకం విత్తనాలు 21% వరకు మాత్రమే నూనెను కల్గివుండును. కాయ\పండులో గింజ శాతం 44-46% వరకుండును. గింజలో ప్రొటీన్ శాతం 27% వరకుండును. S.persica గింజలను డికార్టి కేసన్ చేసిన తరువాత యంత్రాలలో క్రషింగ్ చేయుదురు. S.Oleoids గింజలను డికార్టికెసన్ చెయ్యకుండనే క్రషింగ్‍ చేయుదురు. ఏడాదికి 50 వేల టన్నుల గింజలను సేకరించి, క్రషింగ్ చేయు అవకాశం ఉంది. ఇంచు మించు ఏడాదికి 17వేల టన్నుల పిలునూనెను ఉత్పత్తిచేయు వీలున్నది.
పిలునూనెలో సంతృప్త కొవ్వు ఆమ్లాల శాతం ఎక్కువగా వుండటం వలన, సాధారణ, మరియు శీతల ఉష్ణోగ్రత సమాయల్లో ఈనూనె గడ్డగట్టి వుండును. అందుచే దీన్ని నూనె కన్న కొవ్వు (Fat) అనటం సబబు.
పిలునూనెలో బెంజైల్ ఐసొథైసైయనెట్ (Menzyl isoythiocynate) వుండటం వల్ల ఘాటైన వాసన కల్గివుండును. రుచి కూడా వికారం పుట్తించునట్లుండును. నూనె ఆకుపచ్చఛాయ కలిగిన పసుపురంగులో వుండును. నూనెను రిఫైండ్‍ చేసినప్పుడు వెగటురుచి, ఘటైన వాసన రెండు తొలగింప బడుతాయి.
పిలుగింజల నూనె భౌతికలక్షణాల పట్టిక
నూనెలు (Oils) : సాధారణ ఉష్ణోగ్రత వద్ద ఇవి ద్రవరూపంలో వుంటాయి. నూనెలలో అసంతృప్త కొవ్వు ఆమ్లాల శాతం సగంకన్న ఎక్కువ వుండును. ద్రవీభవణ ఉష్ణోగ్రత/స్దానం (Melting point) తక్కువగా వుండును.
కొవ్వులు (Fats) : ఇవికూడా నూనెలే. కాని సంతృప్త కొవ్వు ఆమ్లాలు నూనెలో సగంకన్న ఎక్కువ వుంటాయి. అందుచే వీటి ద్రవీభవణ స్దానం ఎక్కువగా వుండటంవలన సాధారణఉష్ణోగ్రత వద్ద ఇవి ఘన, అర్దఘన రూపంలో వుండును. 
పిలు నూనెలో సంతృప్త కొవ్వు ఆమ్లాలైన లారిక్ మరియు మిరిస్టిక్, మరియు పామిటిక్ ఆమ్లాలు అధికంగా వుండును. 10 కార్బనులున్న కాప్రిక్ సంతృప్త కొవ్వు ఆమ్లం 2.0% లేదా అంతకన్న తక్కువ వుండును. పిలు నూనె/కొవ్వులో అసంతృప్త కొవ్వు ఆమ్లాలు 20% వరకుండును. అందులో ఒలిక్ ఆమ్లం 18.0% వరకుండగా లినొలిక్ ఆమ్లం1.0-2.0% వరకుండును.
ఉభయభారతి
ఉభయ భారతి మండన మిశ్రుడి భార్య ఈమెను సరస్వతి అంశగా చెపుతారు. ఆది శంకరుడుకి, తన భర్త మండనమిశ్రునికి జరిగిన వాద-వివాదంలో మధ్యవర్తిగా ఉండి వారి గెలుపోటములను నిర్ణయించినది ఈమె.
సత్యలోకంలో జరుగుతున్న మహాసభలో దూర్వాసుడు సామగానం పఠిస్తున్న సంధర్భలో స్వరం తప్పుగా పలికినపుడు సరస్వతి నవ్వగా కోపించిన దూర్వాసుడు చిన్న పెద్దల తారతమ్యం తెలుసుకొనక పరిహసించిన నువ్వు భూలోకంలో మనుష్యజాతిలో పుట్టు అని శపిస్తాడు. బ్రహ్మ క్షమింపమని శాపవిమోచనమిమ్మని అడుగగా నీ అంశతో పుట్టే మండన మిశ్రుని భార్యగా సరస్వతి జన్మిస్తుంది. ఈశ్వరుని అంశతో పుట్టే శంకరుని చూసి అతని ద్వారా పాండిత్యంలో ఓడింపబడినపుడు ఆమెకు శాపవిమోచనమౌతుంది అని చెప్పాడు.
మందన మిశ్రునితో గెలుపొందిన శంకరుని చూసి భర్తలో సగం కనుక నన్ను కూడా ఓడిస్తేనే గెలిచినట్టుగా చెప్పి అతడిచే ఓడింపబడి ఆమె శాపవిమోచనం పొందుతుంది.
మధిర సుబ్బన్న దేక్షిత కవి కాశీమజిలీ కథలు నుండి.
హొహొబ నూనె
హహొబ (Jojoba) చెట్టు సిమ్మోండసియేసి (simmondsiaceae) వృక్షకుటుంబానికి చెందిన బహువార్షికపొద/చిన్నచెట్టు. వృక్షశాస్త్రనామం సిమ్మోండసియ చినెన్‍సిస్ (simmondasia chinensis) ఈగుల్మము యొక్క ఆదిఆవాసం మెట్టప్రాంతమైన దక్షిణ ఆరిజోనా, దక్షిణకాలిఫోర్నియో, ఆగ్నేయమెక్సికో ప్రాంతాలు.. విత్తనంలో 50-55%నూనెవుంటుంది.ఈ చెట్టు పేరును జొజొబ (jojoba) అని వ్రాసినప్పటికి హహొబ (hohoba) అని పిలుస్తారు, అనగా లిఖితరూపానికి మరియు వుచ్ఛారణకు వ్యత్యాసం ఉంది.
గుజరాత్, హర్యానా, రాజస్తాన్, పంజాబ్, ఉత్తరప్రదేశ్, ఆంధ్ర ప్రదేశ్, తమిళనాడు, మరియు కర్నాటక.రాజస్తాన్, గుజరాత్‍ల 'కచ్' ప్రాంతం ఈచెట్ల పెంపకానికి బాగా అనుకూలమైనది.క్రీ.శ.1960 మధ్య కాలంలో IARI (Indian arid region institute) ద్వారా భారతదేశకు కొనిరాబడి సాగుకై అభివృద్ధిచేయబడింది.IARI ప్రస్తుతపేరు NBPGR (National Burea of Plant Genetic Resources).ఎక్కువదిగుబడి ఇచ్చే వంగడాలను అభివృద్ధిచేయడం, సాగుకు అనుకూలమైనప్రాంతాలను గుర్తించి, సలహాలు ఇవ్వడం చేస్తారు.రాజస్తాన్ లోని థార్ఎడారిలో ఈచెట్ల పెంపకంచేపట్టి ఎడారిప్రాంతాన్ని తగ్గించే ప్రయత్నాలు మొదలుపెట్టారు..
హహొబ గింజ అండాకారంగా, బ్రౌన్ రంగులోవుండి గట్టిగా వుండును (fruit nut).హెక్టారుకు 1-1.5 టన్నులవరకు గింజదిగుబడి వుండును.పంటదిగుబడి నాల్గవసంవత్సరంనుండి మొదలవుతుంది.కాని చెట్టుదిగుబడితక్కువగా వుంటుంది (50గ్తాం.లు/చెట్టుకు).పదవసంవత్సరంనుండి దిగుబడి పెరుగుతుంది.చెట్లవరుసలఖాలి 3x1.3మీ.లేదా4x1M మీ.వరుసలున్న తోటలలో చెట్టుకుఒక కే.జి.గింజలు,4x2మీ.వరుసకొలతలున్న తోటలలో 3.5 కిలోల దిగుబడివచ్చును.
విత్తనాలలో నుండి మొదట నూనెను ఎక్సుపెల్లరు అనబడు యంత్రాలద్వారా నూనెను తీయుదురు.ఈ యంత్రాలు విత్తనంపైవత్తిడి కల్గించడం వలన నూనె విత్తనకణాలనుండి బయటకు వచ్చును.ఈ విధానంలో విత్తనంలోని మొత్తం నూనెను తీయుటకు సాధ్యంకాదు.ఇంకను విత్తనపు పిండిలో 20-24% వరకు నూనెఉండును .సాల్వెంట్ ఎక్సుట్రాక్షను పద్ధతిలో విత్తనపిండి/ఆయిల్‌కేకులో ఉండిపోయిన నూనెను తీయుదురు..సాల్వెంట్ ఎక్సుట్రాక్షను పరిశ్రమలో హెక్సేనుఅను పెట్రోలియం ద్రావణాన్ని ద్రావణిగా ఉపయోగిస్తారు.
హహొబా నూనె సాధారణ ఉష్ణోగ్రతవద్ద లేతపసుపురంగులో ఉండును.ఎక్కువకాలం నిల్వవుంచినను, అధిక ఉష్ణోగ్రతకు గురైనను అంతత్వరగా పాడుకాదు. నూనెలోని కొవ్వు ఆమ్లాలు పొడవైన హైడ్రొకార్బను శృంఖాలను (C20-C22) కలిగివున్నవి.హహోబ నూనెను ఇంధనంగా వాడవచ్చును.ఈనూనె తిమింగళంనూనెను గుణాలలో పోలివుండి, దానికి మారుగా వినియోగిస్తునారు.అమెరికాలో ఈనూనెనుండి బయోడిసెల్ ఉత్పత్తికూడా మొదలైనది.ఔషదమందుల తయారిలో కూడా వాడెదరు.
హహొబ (jojoba) గింజల నూనె భౌతికలక్షణాల పట్టిక
సాధారణంగా మొక్కల, చెట్ల విత్తనంలనుండి తీయు నూనెలలో 10-40% వరకు సంతృప్తకొవ్వుఆమ్లాలుంటాయి.మొక్కల విత్తనాలనుండి తీయు నూనెలలో సంతృప్తకొవ్వుఆమ్లాలు10-25% వరకుంటే, చెట్లగింజలనుండి తీయు నూనెలలో 20-45% వరకు సంతృప్త కొవ్వుఆమ్లాలుంటాయి.కాని జొజొబా ఎడారిమొక్క అవ్వటం వలననేమో, దీని నూనెలో సంతృప్త కొవ్వుఆమ్లాలులేవు.కేవలం అసంతృప్తకొవ్వుఆమ్లాలున్నాయి. అత్యధిక నూనెలలో 18 కార్బనులున్నకొవ్వుఆమ్లాలుండగా ఇందులో 18కార్బనులున్న, ఏకద్విబంధమున్న ఒలిక్ ఆమ్లం 1%కన్నతక్కువవుండి, మిగిలిన అసంతృప్త కొవ్వుఆమ్లాలన్ని 20-22 వరకు కార్బనులనుకలిగినవి.
హహొబ (jojoba) గింజల నూనెలోని కొవ్వు ఆమ్లాల శాతం
ద్రవ్యరాశి లోపం
పరమాణు కేంద్రకం లోని విడి సంఘటకాల విడి ద్రవ్యరాశుల మొత్తానికి,కేంద్రక ద్రవ్యరాశికి మధ్య గల తేడాను ద్రవ్యరాశి లోపంఅందురు.
హీలియం కేంద్రకంలో 2 ప్రోటాన్లు మరియు 2 న్యూట్రాన్లు ఉంటాయి.ఒక ప్రోటాన్ ద్రవ్యరాశి 1.0078 amu, ఒక న్యూట్రాన్ ద్రవ్యరాశి 1.0087 amu . హీలియం కెంద్రకంలో 2 ప్రోటాన్ల ద్రవ్యరాశి 2X1.0078 amu=2.0156 amu అవుతుంది. అదేవిధంగా రెండు న్యూట్రాన్ల ద్రవ్యరాశి 2X1.0087 amu=2.0174 amu అవుతుంది. హీలియం కేంద్రకంలో గల విడి సంఘటకాలైన ప్రోటాన్లు మరియు న్యూట్రాన్ల ద్రవ్యరాశుల మొత్తం 4.0330 amu అవుతుంది. కాని హీలియం కేంద్రకం యొక్క నిజ ద్రవ్యరాశి 4.0026 amu. పరమాణు కేంద్రకం లోని విడి సంఘటకాల విడి ద్రవ్యరాశుల మొత్తానికి,కేంద్రక ద్రవ్యరాశికి మధ్య గల తేడా 0.0304 amu అగును. ఈ ద్రవ్యరాశి ద్రవ్యరాశి లోపం అగును. ఈ ద్రవ్యరాశి లోపం కేంద్రక స్థిరత్వానికి ప్రమాణం.ఈ ద్రవ్యరాశి లోపం బంధన శక్తిగా వినియోగ పడుతుంది.
ఆప్రికాట్ నూనె
ఆప్రికాట్ చెట్టును భారతదేశంలో ఖుబాని (khubani, జార్డల్ (Zardalu, ఛొల (chola, గర్డులు (Gurdlu) అనికుడా అంటారు. తెలుగులో సీమబాదం అంటారు. ఈచెట్టు రోసేసి కుంటుంబానికి చెందినది. వృక్షశాస్త్ర నామం: ప్రునస్ అర్మెనియక (Prunus armeniaca). ఈ చెట్టు మూల ఆవిర్భస్దానం చీని దేశం (Chaina, మరియు మధ్య ఆసియా ఖండప్రాంతం. అక్కడ నుండి భారతదేశంలోని శీతల ఉష్ణ ప్రాంతాలైన జమ్ము&కాశ్మీరు, హిమచలప్రదేశ్, ఉత్తర ప్రదేశానికి వ్యాప్తిచెందినది. సముద్రమట్టంనుండి 1200-2500మీటర్ల ఎత్తు ప్రాంతాల వరకు ఆవరించి పెరుగుతుంది. నైనితాల్ (Nainital), అల్మొర (Almora, పిథరగర్ (pitharagad) జిల్లాలో అధిక విస్తీర్ణంలో సాగులో నున్నది. హిమచలప్రదేశ్, జమ్ము&కాశ్మీరు, మరియు ఉత్తరఖండ్ ప్రాంతాలు మిక్కిలి అనువైన ప్రాంతాలు. చెట్టు 10 మీటర్ల ఎత్తు వరకు పెరుగుతుంది. చెట్టు కాండం ఎర్రటి బెరడు కల్గివుండును.పళ్ళు మే-ఆగస్టు నెలలో పక్వానికొస్తాయి. పండుగుండ్రంగా 5సెం.మీ పరిమా ణంలో వుండి నూగు కల్గి వుండును. పండిన ఫలం పసుపు లేదా ఎరుపుతోకూడిన పసుపు రంగులో వుండును. రుచి తీపి, పులుపుల కలయికగా నుండును. గింజ (seed) పరిమాణం 1.3-2.3సెం.మీx0.8-1 .2సెం.మీ వుండును. గింజ వెలుపల మెత్తటిగుజ్జు (pulp) కలిగి వుండును.ఆకులు ముదురు పచ్చగా వుండి 6సెం.మీ, పొడవుండును. పూలు అండాకారంగా లేత పింక్‍రంగులోవుండును.చెట్టు 4-5 సంవత్సరాలకు పూతకొచ్చును. దిగుబడి 30-35 సంవత్సరాల వరకిచ్చును. ఒక చెట్టునుండి ఏడాదికి 80-120కిలో లుండును. సరాసరి దిగుబడి 25కే.జి.లు .
ఆప్రికాట్ గింజలో నూనె 16-18% వుండును.గింజలో విత్తనం/బీజం (kernel)30% వరకుండును. విత్తనంలో నూనె 40-50% వరకుండును.ము డినూనె పాలిపోయిన పసుపు రంగులో వుండును.రిపైండ్ చేసిన తరువాత వర్ణ రహితంగా వుండును. ముడినూనెలో సైయనొజెనెటిచక్ గ్లుకొసైడ్ (cyanogenetic glucoside) లు వుంటాయి. నూనెను రిఫైండ్ చేసినప్పుడు డిఒడరైజెసన్ (Deodorisation) దశలో ఇవి తొలగింపబడును. ఈవిధంగా సైనొజెనెటిక్ గ్లుకొసైడ్ లు తొలగింపబడిన నూనెను ఆవ నూనె లేదా నువ్వుల నూనెతో మిశ్రితం చేసి వంటనూనెగా వినియోగించవచ్చును.
నూనెలో అసంతృప్త కొవ్వుఆమ్లా 90% వర కుంటాయి. ఒలిక్ ఆమ్లం53.0-71.0% వరకు, లినోలిక్ ఆమ్లం 21.4-35.6% వరకుండును.పెరాక్సైడు విలువ బారీవ్యత్యాసంగా 0.8-8.3 వరకుండును.
ఛుల్లు (chullu) /ఆప్రికాట్ నూనె భౌతికలక్షణాల పట్టిక
ఆప్రికాట్ నూనెలో సంతృప్త కొవ్వు ఆమ్లాలు తక్కువశాతంలో ఉనాయి.నూనెలో మిరిస్టిక్, పామిటిక్, మరియు స్టియరిక్ కొవ్వు ఆమ్లాలు ఉన్నప్పటికి, మూడింటి మొత్తం శాతం 6-8% లోపు మాత్రమే.నూనెలో ఏకద్విబంధ మరియు ద్విదిబంధ కొవ్వు ఆమ్లాలు రెండు కలసి మొత్తం కొవ్వుఆమ్లాలలో 90% వరకు ఉంటాయి.
ఆప్రికాట్/ఛుల్లు నూనెలోని కొవ్వు ఆమ్లంలశాతం
జి. శంకర కురుప్
జి. శంకర కురుప్ జూన్ 3, 1901 లో ప్రస్తుత ఎర్ణాకులం జిల్లాలోని (నాటి కొచ్చిన్ సంస్థానం) పెరియార్ నదీతీరంలో ఉన్న నాయతోడ్ లో పుట్టాడు. ఫిబ్రవరి 2, 1978వ తేదీన వప్పలాచ్చేరి, అంగమలి, ఎర్నాకులం జిల్లాలో మరణించాడు. మహాకవిగా పేరొందిన ఈయన మొదటి జ్ఞానపీఠ పురస్కార గ్రహీత. జ్ఞానపీఠ పురస్కారం సాహిత్యరంగంలో భారతదేశ ప్రభుత్వం ద్వారా ఇవ్వబడే అత్యున్నత పురస్కారం. ఈ పురస్కారాన్ని ఈయనకు 1965 లో ఒడక్కుళల్ (వెదురు వేణువు) అనే కవితా సంకలనానికి గానూ ప్రదానం చేసారు. 1968 లో ఈయనకు పద్మ భూషణ పురస్కారం కూడా అందింది.
ఇతడు రాజ్యసభ సభ్యునిగా (1968-1972) నామినేట్ చేయబడ్డాడు.
జ్యా
ఒక వృత్తం జ్యా అనగా వృత్తం మీద రెండు అంత్య బిందువులతో వృత్తంలోని భాగాన్ని విభజించే రేఖాఖండం. జ్యా యొక్క పొడిగింపు గీతను సేకాంట్ లేదా సేకాంట్ గీత అంటారు. చాలా సాధారణంగా జ్యా అనగా ఏ వంపు రేఖ పైన ఉన్న రెండు బిందువులను కలిపే విభాగపు రేఖాఖండం, ఆ విధంగా దీర్ఘవృత్తాకారం వరకు పరిమితులు లేవు. వృత్తం యొక్క కేంద్ర బిందువు ద్వారా వెళ్ళిన ఒక జ్యా వృత్తం యొక్క వ్యాసం అవుతుంది. జ్యాను ఆంగ్లంలో కార్డ్ (Chord) అంటారు.
వృత్త జ్యా ల యొక్క ధర్మములు ఈ క్రింది విధంగా ఉన్నాయి.
దీర్ఘ వృత్తంలో సమాంతరంగా ఉన్న జ్యాల యొక్క మధ్య బిందువులు సరేఖీయాలు.
గణిత శాస్త్రంలో త్రికోణమితి విభాగం యొక్క అభివృద్ధికి మొదట్లో ఈ జ్యాలను ఉపయోగించేవారు. మొట్టమొదట మనకు తెలిసిన త్రికోణమితీయ పటిక "హిప్పార్‌కస్" ద్వారా తయారుచేయబడింది. అతడు జ్యా యొక్క ప్రమేయాల విలువలను ప్రతి 7.5 డిగ్రీలకు కనుగొన్నాడు. 2 వ శతాబ్దంలో అలెగ్జాండ్రియా దేశానికి చెందిన శాస్త్రవేత్త టోలమీ జ్యాల ప్రమేయాల పట్టికను విస్తరించాడు. దీనిని తన ఖగోళ శాస్త్ర గ్రంథంలో ప్రస్తావించాడు. ఈ గ్రంథంలో ఆయన జ్యా ల యొక్క విలువలను 1/2 నుండి 180 డిగ్రీల వరకు 1/2 డిగ్రీల గుణకాలన్నిటి యొక్క విలువలను పొందుపరిచాడు.ఆయన జ్యాల పొడవులు గణించిన వృత్తం యొక్క వ్యాసం 120 ప్రమాణాలు, మరియు జ్యాల పొడవులు కచ్చితంగా 2 భూమిగా కలిగి పూర్ణాంక భాగం తర్వాత 60 అంకెలు గల సంఖ్య.
"జ్యా ప్రమేయం" అనగా జ్యామితి పరంగా ప్రక్క పటంలో చూపబడింది. జ్యా యొక్క కోణం అనగా జ్యా యొక్క చివరి బిందువుల నుండి కేంద్రం కలుపు వ్యాసార్థాల మధ్య కోణం. జ్యా ప్రమేయం (కార్డ్ ప్రమేయం) ఆధునికంగా ఉపయోగించే సైన్ ప్రమేయానికి సంబంధించి ఉంటుంది. ఒక బిందువు (1,0), మరియు వెరొక బిందువు (cos, sin ) తీసుకొని పైథాగొరస్ సిద్ధాంతాన్ని ఉపయోగించు జ్యా పొడవును లెక్కించవచ్చు.
పై సమీకరణ సాధనలో చివరిమెట్టులో అర కోణం యొక్క ప్రమేయం యొక్క సూత్రాలను వినియోగించడం జరిగింది. నవీన త్రికోణమితి సైన్ ప్రమేయం పై నిర్మించబడితే, పురాతన త్రికోణమితి కార్ట్ ప్రమేయం పై నిర్మించబడింది. హిప్పోర్కస్ జ్యాల పై 12 సంపుటాలలో తన భావాలను తెలియజేశాడు. కానీ ప్రస్తుతం అవి లేవు. బహుశా వాటి నుండి ఒక గొప్ప విషం తెలిసింది. జ్యా ప్రమేయం ప్రస్తుతం కొన్ని తుల్యమైన సంబంధాలను తృప్తి పరుస్తుంది.
ఫల్వార నూనె
ఫల్వారచెట్టు సపోటేసి వృక్షకుటుంబానికి చెందిన మొక్క.వృక్షశాస్త్రనామము డిప్లొనెమ బుటిరేసి (Diploknema butyracea).ఈ చెట్టును చిహరి, ఛుర, ఫల్వా (phulwa) అనికూడా పిలుస్తారు. దీని తెలుగు పేరు ఇరుకు చెట్టు.
పొడవైన ఆకురాల్చు వృక్షము.ఇంచుమించు 15 మీటర్లేత్తు పెరుగుతుంది. ఏపుగా పెరుగుతుంది.నేపాల్, సిక్కింలలో కొన్నిచోట్ల 40 మీటర్లేత్తు పెరిగినవికూడా ఉన్నాయి. చెట్టుబెరడు గ్రే లేదా బ్రౌన్ గా వుండును. ఇవి సముద్రమట్టంనుండి 400-1500 మీటర్లవరకు వ్యాపించి పెరుగుతాయి. ఈచెట్లు కొండలోయల్లోని నదులవడ్దున, కొండవాలుల్లో (Hill slopes) పెరుగుతాయి.5-10 సంవత్సరాలకు గట్టిపడి, కాయల దిగుబడి మొదల్వైతుంది. 50-60 సంవత్సరాల వరకు కాపునిస్తాయి. ఒక చెట్టు నుండి 100-250 కిలోల వరకు కాయలదిగుబడి వుంటుంది. భారతదేశంలో హిమాలయ పరిసరప్రాంతాలు, కుమోన్ (kumoan), సిక్కిం, ఉత్తరబెంగాల్. భూటన్ వరకు ఉన్నాయి. సిక్కిం, ఉత్తరప్రదేశ్, పశ్చిమ బెంగాల్ వీటిపెంపకానికి అనువైన ప్రాంతాలు.5-10 సంవత్సరాలనుండి చెట్టుపండ్లను కాయడం ప్రారంభమవుతుంది.
పూలు :ఏప్రిల్-మే నెలలలో పూస్తాయి.పూలు తెల్లగా లేదా పాలిపోయిన పసుపురంగులో వుండును
గింజలు (seeds) : గింజలు గ్లోసిగా, నల్లగా వుండి,1.8-2.0 సెం.మీ. పరిమాణంలో వుండును. పండులో విత్తనశాతం 80% వుండును.గింజలో విత్తనము (kernel) తెల్లగా బాదంపప్పు ఆకారంలో వుండును. గింజలో నూనె 42-47%, విత్తనము/బీజములో 60% వరకు నూనెశాతం వుండును. ప్రొటిన్ 18% వుండును.
మంచివిత్తనములనుండి తీసిననూనె మంచిరుచి, వాసనకల్గి తెలుపుగా వుండును.ఎక్కువకాలం నిల్వవుంచినను త్వరగా పాడవదు.
ఫల్వార నూనె భౌతికలక్షణాల పట్టిక
గమనిక=*కొన్నిరకాలనూనెల్లో
ఫల్వార నూనెలోని కొవ్వు ఆమ్లంల శాతం
చాపం
వృత్తం యొక్క చుట్టుకొలత లోని ఒక భాగాన్ని చాపం అంటారు. చాపం యొక్క రెండు కొసలను కలిపే సరళ రేఖని జ్యా అంటారు. చాపంను ఆంగ్లంలో ఆర్క్ అంటారు.
ఎస్సెల్‌ వరల్డ్‌
ఎస్సెల్ వరల్డ్ అను వినోద ఉద్యానవనం ముంబాయి, గోరై ప్రాంతంలో కలదు. ఇది 64 ఎకరాలలో వ్యాపించి ఉంది. ఈ ఎమ్యూజిమెంట్ పార్క్ సందర్శనకు ప్రతిరోజు పది వేల మంది సందర్శకులు వస్తుంటారు. ఇక్కడకు బోరివలి లేదా మలాడ్ అనే ప్రాంతాల నుండి చేరుకోవచ్చు. 1986 లో ఎస్సెల్ గ్రూప్ నకు చెందిన సుభాష్ చంద్ర ఎస్సెల్ వరల్డ్ ను ప్రారంభించారు. 1998 లో వాటర్ కింగ్ డం అనే కొత్త విభాగాన్ని ఎస్సెల్ వరల్డ్ కు జోడించారు. ఎస్సెల్ వరల్డ్ భారతదేశపు మొదటి వినోద పార్కులలో ఒకటి. ఇది రెండు పార్కులుగా ఉన్నాయి - ఎస్సెల్ వరల్డ్ ప్రొపర్ మరియు వాటర్ కింగ్ డం, వాటర్ కింగ్ డం ఒక నీటి పార్కు. 2001 లో దీని వార్షిక టర్నోవర్ 35-40 కోట్ల రూపాయలు మరియు ప్రస్తుతం ఒక భారీ విజయం (huge success) అని పిలుస్తున్నారు. ఇక్కడ కాయిన్ ఆపరేటెడ్ గేమ్స్ కాక 34 ప్రధాన రైడ్స్ ఉన్నాయి.
వెర్రిపుచ్చగింజల నూనె
వెర్రి పుచ్చ లేదా ఏటిపుచ్చ అనేడి ఈ ఏగప్రాకెడిమొక్క (creeper) కుకుర్బిటేసి కుటుంబానికి చెందిన మొక్క.వృక్షశాస్త్రనామము: సిట్రల్లస్ కొలోసిథిస్ (citrullus colosynthis) . వెర్రిపుచ్చగింజలనుండి తీయునూనె శాకనూనె అయ్యినప్పటికి ఆహరయోగ్యంకాదు. ఇతర పారిశ్రామిక ఉత్పత్తుల తయారీలో వాడెదరు.ఇది ఒక ఎడరి మొక్క.ఈ మొక్క మూలపుట్టుకస్థానం ఉత్తర ఆఫ్రికా ఖండం మొరొక్కొలోని సహరా, ఈజిప్టు మరియు సుడాన్.అక్కడునుండి ఇరాన్, ఇండియాలకు వ్యాపించినది
ఇసుక నేలలో బాగా పెరుగుతుంది.భారతదేశంలో వాయవ్య, మధ్య, దక్షిణ భారతంలోని, పశ్చిమతీర ప్రాంతాలలో ముఖ్యంగా రాజస్తాన్, గుజరాత్ తీరప్రాంతాలలో వ్యాప్తి ఉంది.అలాగేబెంగాల్, బీహరు రాష్ట్రలలో కూడా.హర్యానా, గుజరాత్, రాజస్తాన్ లలోని పొడినేలల్లో (నీరునిలుపుకొనే గుణంతక్కువగా వున్న) (Arid, సెమి అరిడ్ (semi-arid) నేలలు కూడా ఈ మొక్క పంటకు అనుకూలమైనవే.వర్షపాతం 150-330 మి.మీ.అవసరం.
ఎక్కువ దిగుబడి ఇచ్చురకాలు :GP-148, GP-161, GP-142, GP-285 మరియు GP-172
పొడవైన పళ్ళనిచ్చురకాలు :GP-84, GP-172, GP-285, మరియుGP-119
పెద్ద కాయలిచ్చునవి :GP-177, GP-181
ఈ పంటను పండిస్తున్న ఇరతదేశాలు :ఆఫ్ఘానీస్తాన్, బలుచిస్తాన్, ఇరాన్, అరబ్, ఉత్తర ఆఫ్రికా, స్పైన్ (spain, పొర్చుగల్ మరియు జపాన్ దేశాలు.
భారతదేశంలో అనుకూలమైన రాష్టాలు :హర్యానా, రాజస్తాన్.
ఏకవార్షికంగ లేదా బహువార్షికంగాపెంచబడు ప్రాకెడుమొక్క. గుంపుగా పొదవలె నలువైపులవ్యాపిస్తుంది. ఆకులు 5-10 సెం, మీ.పొడవుండి,3-7 సెం.మీ, పరిమాణమున్న ఆకుతమ్మెలను (lobes) కలిగివుండును. ప్రతిమొక్క 15-30 గుండ్రటి కాయును.కాయ వ్యాసం (అడ్డుకొలత)7-10సెం.మీ. వుండును. కాయమీద పసుపు చారలుండును.
పూలు :పూలు పసుపుగా లేదా తెల్లగా వుంటాయి.5 పుష్పదళాలను (petals) కలిగి వుండును.
కాయ/పండు :అగస్టు-సెప్టెంబరులో కాపుకొస్తాయి. గోళాకారంగా (గుండ్రంగా) పసుపురంగులో 3-4" పరిమాణంలో వుండును. కాయలోపల స్పాంజి పల్పు వుండును. లోపల తెలుపు/బ్రౌనిస్ రంగులో దగ్గరగా నొక్కబడిన విత్తనాలు అధిక సంఖ్యలోనుండును. ఎండిన కాయ 100 గ్రాం.లు తూగును.అందులో 15 గ్రాములగుజ్జుకండ (pulp),62 గ్రాముల గింజలు, మరియు 23 గ్రాముల మందపాటితొక్క (skin) వుండును.గింజలు చాలా తేలికగా వుండును 100 గింజలబరువు 2.7గ్రాములుండును.గింజలనూనెశాతం 20-21% వరకుండును.ప్రస్తుతం 100టన్నుల గింజలను సేకరించు వీలున్నది. ఈగింజలనుండి 18-19వేల టన్నుల నూనెనుతీయవచ్చును. గింజలో మాంసకృత్తులశాతం 25-27% వరకుండును.
గింజలలో నూనె 20-21% (పొట్టు తీసిన పప్పులో 53.0%) వరకుండును.ఎక్సుపెల్లరులు అనబడే నూనెతీయు యంత్రాలద్వారా నూనె తీసిన 12-13% వరకు నూనెవచ్చి, మిగిలినది గింజలచెక్క/పిండి (oil cake) లో వుండిపోవును. కేకులో వుండిపోయిన నూనెను సాల్వెంట్ ప్లాంట్‍లలో ఆడించి 6-7% నూనెను పొందవచ్చును. పాలిపోయిన గోధుమ రంగుతో కూడిన పసుపురంగులో ముడినూనె (crude oil) వుండును. ముడినూనె ఒకరకమైన ప్రత్యేక వాసన వుండి, చేదుగా వుండును.నూనెయొక్క భౌతిక ధర్మాలు, లక్షణాలు అన్ని నూనెలకు ఒకేరకంగా స్థిరంగా వుండవు, మొక్కవంగడాన్నిబట్టి, ఉష్ణోగ్రతను బట్టి పట్టికలోఇచ్చిన సగటు విలువలకు అటు-ఇటూగా వుండును.
వెర్రిపుచ్చ నూనె భౌతికలక్షణాల పట్టిక
సాధారణంగా మొక్కల గింజల నుండి తీసిన నూనెలలోని కొవ్వుఆమ్లాల శాతం స్థిరంగా వుండదు. మొక్క రకాన్నిబట్టి, పెరిగిన భూమిస్వాభావాన్నిబట్టి, మరి ఇతర కారణాలఛే నూనె, నూనెలోని కొవ్వుఆమ్లాలశాతంలో వ్యత్యాసం వుంటుంది. పెర్రిపుచ్చ నూనెలో సంతృప్తకొవ్వుఆమ్లాలైన పామిటిక్ మరియు స్టియరిక్ కొవ్వుఆమ్లాలు 20-25%వరకు, అసంతృప్త కొవ్వుఆమ్లాలైన ఒలిక్ మరియు లినొలిక్ ఆమ్లాలు75-80% వరకున్నాయి .
వెర్రిపుచ్చ నూనెలోని కొవ్వు ఆమ్లాల శాతం (సగటు విలువ)
మిరపగింజల నూనె
మిరప మొక్క సొలనేసి కుటుంబం, సొలనేలిస్ వర్గం, 'కాప్సికం'ప్రజాతికి చెందినది. జాతులు 40కి పైగా ఉన్నాయి. మిరప వృక్షశాస్త నామం:కాప్సికం అన్నమ్ (capsicum annum).
మిరపమొక్క మెక్సికోప్రాంతానికి చెందినమొక్క. క్రీ.పూ.7వేల సంవత్సరాలనాటిదని భావిస్తున్నారు. మిక్సికోలో క్రీ.పూ.3550 నాటికే పెంచబడినట్లుగా తెలుస్తున్నది. క్రిస్టోఫర్ కొలంబస్ స్పైయిన్ నుండి సముద్ర మార్గాన ఇండియాకు మార్గం కనిపెట్టుటకై బయలు దేరి, మెక్సికో ప్రాంతాన్ని ఇండియాగా పొరబడి, అక్కడ చూచిన మిరప మొక్కను మిరియపు (black pepper) మొక్కగా పొరబడి, స్పైయిన్ (chilli pepper) కు పరిచయం చేసాడు. అక్కడి నుండి మిరప ఇతరదేశాలకు వ్యాపించింది.
మిరపకాయలో గింజశాతం 45% వరకుండును. గింజలో నూనెశాతం25-27% వరకు గింజరకంను, క్వాలిటిని బట్టివుండును.
నూనె ఎర్రగా, చిక్కగా (viscous), ఘాటుగా (pungent like chilli) వుండును. నూనెను ఆల్కలి రిఫైనరి చేసినప్పుడు ఈఘాటైన వాసన తొలగింప బడును. మిరపగింజల నూనెలో 70%కు మించి లినొలిక్ కొవ్వు ఆమ్లం ఉంది.
మిరపగింజల నూనె భౌతికలక్షణాల పట్టిక
మిరపగింజలోని నూనెలోని కొవ్వు ఆమ్లంలశాతం
కంప్యూటరు నిఘంటువు
2004 లో మొదలైన తెలుగు యూనీకోడ్ అంతర్జాల విప్లవం, అనేక మంది తెలుగు వారిని మరింత దగ్గరగా చేర్చి తెలుగు బ్లాగులు, వివిధ గుంపుల్లో పూర్తిగా తెలుగు లిపితో అంతర్జాల కార్యక్రమాలు చేసుకునే వెసులుబాటు కలిగించింది. ఈ వాతావరణంలో అనేక ఆంగ్ల సాంకేతిక పదాలకు తెలుగు పదాలు మరల ప్రాచుర్యం పొందే వేదికగా ఈ వాతావరణం దోహదం చేసింది. తెలుగు పదాలపై చర్చలు, పాత తెలుగు పదాలు మరింత వాడుకలోకి తీసుకురావడం, కొత్త తెలుగు పదాలు నిష్పాదించడం, లినక్స్, మరియు ఇతర జాలగూళ్ళు తెలుగీకరించడం వంటి పలు కార్యక్రమాలు పురోగతి సాధించాయి. ఆ విధంగా వచ్చిన పదాలలో 1900వరకు ఏరికూర్చి, వివరము, ఆంగ్ల ఉదాహరణ, తెలుగు ఉదాహరణలతో పూర్తి యూనీకోడు ఖతులువాడి ముద్రించిన పుస్తకం ఈ కంప్యూటరు నిఘంటువు. దీనిలో ఖతి, అంతర్జాలం, వేగు ఇలా ప్రఖ్యాతి వహించిన అనేక తెలుగు సాంకేతిక పదాలు చోటుచేసుకున్నాయి.
అంగవైకల్యం
అంగాలలో (అవయవములలో) లోపాలు ఉన్నట్లయితే దానిని అంగవైకల్యం అంటారు. అంగవైకల్యం ఉన్న మానవులను వికలాంగులు అంటారు. పుట్టుకతోనే కొందరికి అంగవైకల్యం సంభవిస్తే, మరికొందరికి పుట్టిన తరువాత అంగవైకల్యం సంభవిస్తుంది. 
రక్త సంబంధీకుల మధ్య జరిగే వివాహాలను మేనరికం అంటారు. ఈ విధమైన వివాహముల వలన రాబోయే తరం ప్రభావితమవుతుంది. అట్టి పరిస్థిలలో మార్పు చెందిన జన్యువు (డిఫెక్టివ్ జీన్) భార్య భర్తలిద్దరిలోనే ఉన్నట్లైతే వాటి కలయిక వలన వారికి పుట్టిన బిడ్డలలో శారీరక అంగవైకల్యం లేక ఇతర జన్యు సంబంధమైన లోపములు ఉండే అవకాశము ఎక్కువ. ఈ అవకాశం మేనరికములలో ఎక్కువ.
భారత ప్రభుత్వ గణాంకాల (2001) ఆధారంగా మన దేశంలో సుమారు 2.19 కోట్ల మంది వికలాంగులుండగా అందులో సుమారు 13.65 లక్షల మంది వికలాంగులు ఆంధ్ర ప్రదేశ్ మరియు తెలంగాణ రాష్ట్రాలలో నివసిస్తున్నారు.
వికలాంగులు
సమలంబ చతుర్భుజం
ఒక చతుర్భుజం లో ఒక జత ఎదుటి భుజాలు సమాంతరంగా ఉంటే దానిని ట్ర్రెపీజియం లేదా సమలంబ చతుర్భుజం అంటారు.
a, b లు ట్రెపీజియం లోని సమాంతర భుజాలైతే "h" అనునది ఎత్తు ఐతే ట్రెపీజియం వైశాల్యం ఈ క్రింది సూత్రం ద్వారా తెలుసుకొనవచ్చును.
సమాంతర చతుర్భుజం
ఒక చతుర్భుజం లో రెండు జతల ఎదుటి భుజాలు సమాంతరంగా ఉంటే దానిని సమాంతర చతుర్భుజం అంటారు.
బెండగింజల నూనె
బెండకాయ మొక్క మాల్వేలిస్ వర్గము, మాల్వేసి కుటుంబానికి చెందినది. బెండ వృక్షశాస్త్రనామము 'Abelmoschus esculentus'.ఇది ఏకవార్షిక మొక్క.0.9-2.0మీటర్ల ఎత్తువరకు పెరుగుతుంది. బెండకాయలను వంటకూరలలో వినియోగిస్తారు.బెండయొక్క జన్మస్థానం గురించి వివాదముంది. కొందరు దక్షిణ ఆసియా అనిభావించగా, కొందరు యుథోఫియా, ఉత్తర ఆఫ్రికా అని ఆధారాలు చూపిస్తున్నారు..అక్కడినుండి మధ్యధరాప్రాంతంద్వారా అరబ్బిదేశాలు అక్కడినుండి భారతదేశంకు వ్యాప్తి చెందినది.బెండగింజలలో నూనెశాతం 16-17% వరకు ఉంటుంది. మాంసకృత్తులశాతం 18-19% వరకు ముడిపీచు (Crude Fibre)21% ఉండును. గింజలలో నూనెశాతం తక్కువగా ఉండటం వలన నూనెను ఎక్సుపెల్లరు యంత్రాలద్వారా దిగుబడి అనుకున్నంతగా రాదు. అందుచేత సాల్వెంట్‌ ప్లాంట్ ద్వారానే సంగ్రహించాలి. సాల్వెంట్ ఎక్సుట్రాక్షన్ పద్ధతిలో తీసిన నూనె పసుపురంగులో ఉండి ఆకుపచ్చ ఛాయను కలిగి ఉండును. నూనెలోని ఫెనోపైటిన్ (phenophytin) వలన నూనెకు ఆకుపచ్చని ఛాయకలిగినది. నూనె అల్ఫా, గామా టొకొఫెరొలులను కలిగివున్నది.బెండగింజలలో నూనెవున్న విషయాన్ని 1920లోనే జమైసన్ (jameison) మరియు బాగ్‌మాన్ (Baugman) అనేవారు గుర్తించారు..ఈనూనె హెల్పన్ పరీక్షకు అనుకాలంగా (positive) గా స్పందిస్తుందని గుర్తించినది కూడా వీరె.
బెండగింజల నూనె భౌతిక లక్షణాల పట్టిక
బెండగింజ నూనెలోని కొవ్వు, ఆమ్లాల శాతం
ప్రస్తుతం నూనె ఉత్పత్తి ప్రాథమిక స్ధాయి (pilot plant) లో ఉంది. మునుముందు పారిశ్రామిక స్ధాయిలో ఉత్పత్తి చేయవచ్చు.
ఆంధ్రప్రదేశ్ ప్రభుత్వ సెలవు దినాలు-2013
ప్రభుత్వ సెలవు దినాల అదేశం ప్రకారం సెలవు దినాల వివరాలు:
ప్రతి ఆదివారం మరియు రెండవ శనివారం సెలవు. పద్దెనిమిది సెలవు దినాలు ప్రకటించారు. వాటిని మరియు రెండవశనివారంను, ఈ క్రింది కేలండర్లో తేదీ తరువాత నక్షత్ర గుర్తు (*) మరియు టోపిగుర్తుతో (^) సూచించడమైనది.
మైక్రోమీటర్
ఒక వస్తువు పొడవును 0.001 మి.మీ వరకు కచ్చితంగా కొలిచే పరికరము మైక్రోమీటరు. ఇది స్వల్ప వ్యాసాలు, స్వల్ప మందాలు అతి కచ్చితంగా కొలవడానికి ఉపయోగిస్తారు. దీనిని స్క్రూగేజ్ అనికూడా అంటారు. ఒక వస్తువు పొడవును కొలవాలంటే సాధారణంగా స్కేలును ఉపయోగిస్తాము. స్కేలు యొక్క కనీసపుకొలత 1 మి.మీ. ఒక మి.మీ కంటే తక్కువ పొడవులను కొలుచుటకు వాడే పరికరం వెర్నియర్ కాలిపర్స్. ఇది ఒక మిల్లి మీటర్ లో పదవ వంతు వరకు కచ్చితంగా కొలవగలదు. ఒక మిల్లీ మీటరులో 100 వ వంతు వరకు కచ్చితంగా కొలిచే సాధనం స్క్రూగేజ్ లేదా మైక్రోమీటర్. దీనిని తెలుగులో సూక్ష్మమాపకం అంటారు. ఇది మర సూత్రంపై ఆధారపడి పనిచేస్తుంది. స్క్రూ గేజ్‌ను 17 వ శతాబ్దంలో ఆంగ్ల గణిత శాస్త్రజ్ఞుడు, ఖగోళ శాస్త్రవేత్త అయిన విలియమ్స్ గాస్కోయిన్ కనిపెట్టాడు. మరశీల ఒక పూర్తి భ్రమణం చేసినపుడు మర కదిలిన దూరాన్ని "మరభ్రమణాంతరం" లేదా "మరపిచ్" అంటారు.తలస్కేలు ఒక పూర్తి భ్రమణం చేయునపుదు అది పిచ్ స్కేలుపై కదిలిన దూరం మరభ్రమణాంతరం అవుతుంది. ఉదాహరణకు తలస్కేలు 10 భ్రమణాలు చేసినపుడు మరశీల పిచ్ స్కేలుపై కదిలిన దూరం 10 మి.మీ అయిన మరభ్రమణాంతరం 1 మి.మీ. అవుతుంది.
codice_1
ఒక పరికరంతో కొలవగలిగే అతి తక్కువ కొలతను కనీసపు కొలత అంటారు. స్క్రూగేజ్ లో తలస్కేలుపై 100 విభాగాలుంటాయి. తలస్కేలు ఒక భ్రమణం చేయునపుడు మర కదిలిన దూరం 1 మి.మీ అయిన ఒక తలస్కేలు విభాగం కదిలినపుడు మర కదిలిన దూరం 0.01 మి.మీ అవుతుంది. అందువలన స్క్రూగేజ్ కనీసపు కొలత 0.01 మి.మీ. లేదా 0.001 సెం.మీ అవుతుంది.
codice_2
codice_3
codice_4
codice_5
స్క్రూగేజ్ "U" ఆకారంపు లోహ చట్రం కలిగి ఉంటుంది. ఈ చట్రం ఒక చివర ఒక పొట్టి దండం బిగించి ఉంటుంది. దీనికి ఎదురు దిశలో బోలుగా, పొడవుగా వున్న ఒక లోహపు స్థూపాకార గొట్టం బిగించబడిఉంటుంది. ఈ ఖాళీ స్థూపం లోపలి భాగంలో సర్పిలాకారపు గాళ్ళు చెక్కబడి ఉంటాయి. అందువలన అది ఒక నట్తు మాదిరిగా పనిచేస్తుంది. దాని బాహ్య తలం మీద పొదవుగా అక్షం వెంబడి ఒక సూచీ రేఖ సమభాగాలుగా చేయబడి ఉంటుంది. ఇది "పిచ్ స్కేలు". పొట్టి దండం ఎదురుగా మరొక దండం ఉంటుంది. ఇది లోహపు స్థూపం లోపల ఉన్న సర్పిలాకారపు గాళ్ళు మాదిరిగానే ఉన్న గాళ్ళు రెండవ దండం మీద చెక్క బడి ఉంటాయి. దీనికి మరొక చివర గాడులు చేయబడిన ఒక మరశీల తల ఉంటుంది. తలస్కేలు స్థూపం పై 100 విభాగాలుంటాయి.
సాధారణంగా మూడు రకాల మైక్రోమీటర్లను ఉపయోగిస్తారు.
1. వెలుపల మైక్రోమీటర్ : తీగలు, కమ్ములు వంటి వాటిని కొలవడానికి ఉపయోగిస్తారు.
2. లోపలి మైక్రోమీటర్లు : రంధ్రముల వ్యాసం (డయామీటర్) కొలిచేందుకు ఉపయోగిస్తారు.
3. లోతు మైక్రోమీటర్లు : స్లాట్స్ అండ్ స్టెప్స్ యొక్క లోతులను కొలవడానికి ఉపయోగిస్తారు.